Bostonas "Bruins"

**Bostonas "Bruins"** () ir profesionāls ASV hokeja klubs, kas ir bāzēts Bostonā, Masačūsetsas štatā, ASV. Klubs spēlē Nacionālās hokeja līgas Austrumu konferences Atlantijas okeāna divīzijā. Tas dibināts 1924. gadā un kopš dibināšanas brīža spēlē NHL. Savas pastāvēšanas vēsturē "Bruins" sešas reizes izcīnījusi Stenlija kausu, pēdējo reizi to paveicot 2011. gadā. Mājas spēles komanda aizvada *[[TD Garden]]* hallē.

## Vēsture

### Pirms Otrā pasaules kara
1924. gadā Čārlzam Ādamsam izdevās pārliecināt Nacionālās hokeja līgas vadību izplesties līdz ASV. Ādamsam izdevās pārliecināt NHL vadību, lai tā viņam piešķir franšīzi Bostonā. Ādamss noalgoja agrāko hokejistu Artu Rosu kā topošās komandas ģenerālmenedžeri. Nākamos trīsdesmit gadus Ross bija viens no redzamākajiem "Bruins" personāžiem, vairākkārt ieņemot arī komandas galvenā trenera amatu.

Pirmo spēli "Bruins" aizvadīja 1924. gada 1. decembrī, kad tā ar 2—1 pārspēja Monreālas "Maroons". Pirmajā sezonā gan komanda izcīnīja tikai sešas uzvaras, to noslēdzot pēdējā vietā. 1928. gadā atklāts tika *[[Boston Garden]]*, kurā komanda aizvadīja savas mājas spēles līdz pat 1995. gadam.

1926.—27. gada sezonā komandas sniegums ievērojami uzlabojās. "Bruins" rindām pievienojās arī Edijs Šors, kas kļuva par vienu no komandas pirmajām zvaigznēm. "Bruins" sasniedza Stenlija kausa finālu, taču tajā piekāpās Otavas "Senators". Divus gadus vēlāk komandai gan izdevās izcīnīt Stenlija kausu, finālsērijā pārspējot Ņujorkas "Rangers". Nākamajā sezonā "Bruins" uzvarēja 38 no 44 regulārās sezonas spēlēs, taču finālā zaudēja Monreālas "Canadiens" hokejistiem.

1930. gados komandas rindās vadošie spēlētāji bija Edijs Šors, Tainijs Tomsons, Dits Klepers, Beibs Zīberts un Kūnijs Veilands. Šajā desmitgadē "Bruins" piecas reizes bija regulārās sezonas spēcīgākā komanda, taču vienīgi 1939. gadā komandai izdevās izcīnīt tās otro Stenlija kausa titulu. 1939. gadā Tomsons tika aizmainīts pret līgas debitantu Frenku Brimseku, savukārt 1940. gadā komandu pameta arī Edijs Šors. Par spīti tam, 1940.—41. gada sezonā "Bruins" izcīnīja vēl vienu Stenlija kausa titulu.

### Otrās pasaules kara un Oriģinālā sešinieka ēra
Otrais pasaules karš "Bruins" ietekmēja vairāk nekā citas NHL komandas — gan Brimseks, gan arī vēl vairāki komandas vadošie spēlētāji tika iesaukti armijā. Vadošie spēlētāji "Bruins" atgriezās 1945.—46. gada sezonā, kurā Dits Klepers kā spēlējošais treneris aizveda komandu līdz Stenlija kausa finālam. Pēc nākamās sezonas Klepers beidza spēlētāja karjeru, taču pildīja trenera pienākumus vēl nākamos divus gadus.

1950. gados mainījās komandas īpašnieki. "Bruins" spēlēja ar mainīgām sekmēm. Lai gan komanda sasniedza 1953., 1957. un 1958. gada Stenlija kausa finālu, visas trīs reizes tā piekāpās Monreālas "Canadiens". No 1960. līdz pat 1967. gadam "Bruins" ne reizi neiekļuva NHL izslēgšanas kārtā. Šajā periodā "Bruins" sistēma nebija tik attīstīta kā pārējām komandām, līdz ar tā meklēja spēlētājus, kurus nav aizsargājušas citas līgas vienības. Tā 1958. gadā tieši "Bruins" rindās vairākas spēles aizvadīja Villijs O'Rī — pirmais tumšādainais NHL spēlētājs.

### Septiņdesmitie gadi
1964. gadā Vestons Ādamss, "Bruins" dibinātāja Čārlza Ādamsa dēls, atpirka komandu. Ādamss noslēdza līgumu ar aizsargu Bobiju Oru, kurš "Bruins" rindās sāka spēlēt 1966. gadā. Sezonas izskaņā kā līgas labākais debitants Ors ieguva Kaldera balvu. Vēlāk no Čikāgas "Blackhawks" komanda ieguva arī jaunos uzbrucējus Filu Espozito, Kenu Hodžu un Fredu Stenfildu. Visi trīs kļuva par ārkārtīgi nozīmīgiem "Bruins" spēlētājiem. Kopā ar tādiem spēlētājiem kā Džonam Makkenzijam, Derekam Sendersonam, Dalasam Smitam un Gerijam Čīversam "Bruins" kļuva par vienu no spēcīgākajām līgas komandām.

1969.—70. gada sezonā pēc 29 gadu pārtraukuma "Bruins" izcīnīja Stenlija kausu, finālsērijā pārspējot Sentluisas "Blues". Ors guva finālsērijas izšķirošos vārtus. Viņš jau astoto sezonu pēc kārtas izcīnīja Džeimsa Norisa balvu, kā arī ieguva Arta Rosa, Kona Smita un Harta balvas. 1970.—71. gada sezonā "Bruins" laboja desmitiem rezultativitātes rekordu, taču izslēgšanas kārtas spēlēs piekāpās Monreālas "Canadiens" ar debitantu Kenu Draidenu vārtos. Gan 1970.—71., gan 1971.—72. gada sezonās Espozito un Ors bija divi rezultatīvākie līgas spēlētāji, un 1972. gadā "Bruins" izdevās vēlreiz izcīnīt Stenlija kausu.

1972.—73. gada sezona komandai ne bija pārlieku veiksmīga, taču gadu vēlāk komanda atguvās. Espozito, Ors un Hodžs sezonu noslēdza ar vairāk nekā 100 rezultativitātes punktiem, savukārt "Bruins" vien finālsērijā negaidīti piekāpās Filadelfijas "Flyers". 1974.—75. gada sezonā par "Bruins" treneri kļuva Dons Čerijs. Komandas rindas papildināja spēka uzbrucēji un policisti, un "Bruins" arvien spēlēja pārliecinoši. 1974.—75. gada sezona bija pēdējā, kuru Ors un Espozito noslēdza kā divi rezultatīvākie līgas spēlētāji. Daudzo ceļa traumu dēļ tā bija arī Bobija Ora pēdējā pilnā sezona NHL.

1975.—76. gada sezonā Fils Espozito tika aizmainīts uz Ņujorkas "Rangers". Jau otro sezonu pēc kārtas komanda sasniedza izslēgšanas cīņas, pirmajā kārtā piekāpjoties Filadelfijas "Flyers". 1977. gadā "Bruins" atgriezās Čīverss, kurš vairākas sezonas bija aizvadījis Pasaules hokeja asociācijā. Komanda sasniedza Stenlija kausa finālsēriju, tajā piekāpjoties Monreālas "Canadiens". Arī 1978. gadā "Bruins" finālā piekāpās "Canadiens", savukārt 1979. gadā "Bruins" ar "Canadiens" tikās pusfinālā, arī šoreiz atzīstot pretinieku pārākumu. Izšķirošajā spēlē vēl pāris minūtes pirms pamatlaika beigām "Bruins" atradās vadībā, taču saņēma noraidījumu par skaitliskā sastāva pārkāpumu. "Canadiens" izdevās rezultātu izlīdzināt un pagarinājumā izcīnīt uzvaru. Pēc šīs sezonas Čerijs atstāja komandas galvenā trenera amatu.

### Astoņdesmitie un deviņdesmitie gadi
[thumb|250px|[Rejs Burks palīdzēja "Bruins" sasniegt divas Stenlija kausa finālsērijas]]
1979. gada NHL draftā "Bruins" ar kopējo astoto numuru izvēlējās aizsargu Reju Burku. Astoņdesmitajos gados tieši Burks, Breds Pārks un Riks Midltons bija komandas vadošie spēlētāji, pateicoties kuriem "Bruins" neizlaida nevienu izslēgšanas kārtu. Burks, Kems Nīlijs un Kīts Krauders ļāva 1988. gadā "Bruins" sasniegt Stenlija kausa finālsēriju, kurā gan komanda ar 0—4 piekāpās Edmontonas "Oilers". Pēc diviem gadiem "Bruins" vēlreiz sasniedza finālsēriju un vēlreiz atzina "Oilers" pārākumu.

Pēc 1992.—93. gada sezonas "Bruins" līdz pat 2011. gadam neizdevās sasniegt Stenlija kausa izcīņas otro kārtu. Pēc 1994.—95. gada sezonas "Bruins" pārcēlās no *[[Boston Garden]]* uz *[[TD Garden|FleetCenter]]*. 1996.—97. gada sezona bija pirmā pēdējo trīsdesmit gadu laikā, kurā "Bruins" neizdevās iekļūt izslēgšanas kārtā.

### Divdesmit pirmais gadsimts
Pēc neveiksmīga 2000.—01. gada sezonas ievada "Bruins" šķīrās no tās trenera Peta Bērnsa, viņa vietā stājoties Maikam Kīnanam. Komanda gan vēlreiz neiekļuva izslēgšanas kārtā, un Kīnans amatu zaudēja. Nākamajā sezonā komanda izcīnīja divīzijas čempiones titulu, taču izslēgšanas kārtā zaudēja jau konferences ceturtdaļfinālā. Komandas kodolu šajā periodā veidoja Džo Torntons, Sergejs Samsonovs, Braiens Rolstons, Bills Gerins un Maiks Knuble.

2007. gadā par komandas galveno treneri kļuva Klods Žiljens. 2010.—11. gada sezonā "Bruins" sasniedza Stenlija kausa finālu, kurā ar 4—3 pārspēja Vankūveras "Canucks". Divus gadus vēlāk "Bruins" vēlreiz izdevās sasniegt Stenlija kausa finālu, taču šoreiz komanda sērijā ar 2—4 piekāpās Čikāgas "Blackhawks". Nākamajā sezonā komanda izcīnīja pirmo vietu līgas regulārajā sezonā, taču jau *play-off* otrajā kārtā piekāpās Detroitas "Red Wings". 2015. un 2016. gadā komandai Stenlija kausa izcīņā iekļūt neizdevās. Žiljēns par komandas treneri strādāja līdz 2017. gadam, tādējādi kļūstot par visu laiku ilgāko laiku strādājušo "Bruins" treneri. 2018.—19. gada sezonā "Bruins" sasniedza Stenlija kausa finālsēriju, taču tajā septiņās spēlēs piekāpās Sentluisas "Blues". No 2006. līdz 2020. gadam komandas kapteinis bija slovāku aizsargs Zdeno Hāra.

2022.—2023. gada sezonā "Bruins" uzstādīja visu laiku NHL rekordu kā komanda, kas visātrāk ieguvusi guvusi 50 uzvaras, sasniedzot to izdarot 64 spēlēs, salīdzinot ar iepriekšējo rekordu — 66 spēles, ko iepriekš sasniedza 1995.—1996. gadā Detroitas "Red Wings" un 2018.—2019. gadā Tampabejas "Lightning". Tajā pašā spēlē "Bruins" kļuva par trešo komandu vēsturē, kas visātrāk izcīnījusi vietu izslēgšanas spēlēs 82 sezonu laikā, atpaliekot tikai no 1995.—1996. gada Detroitas "Red Wings" (59 spēles) un 1998.—1999. gada Dalasas "Stars" (63 spēles).

Bostonas "Bruins" komanda, 9. aprīļa spēlē izbraukumā uzveica (5:3) Filadelfijas "Flyers", tādējādi pārspējot Detroitas "Red Wings" un Tampabejas "Lightning" attiecīgi 1995./1996. gada un 2018./2019. gada regulārajās sezonās sasniegtās 62 uzvaras, izcīnot 63 uzvaru.

## Sasniegumi
* **[[Stenlija kauss]]**: 6
** 1928—29, 1938—39, 1940—41, 1969—70, 1971—72, 2010—11
* **Konferences čempioni**: 5
** 1987—88, 1989—90, 2010—11, 2012—13, 2018—19
* **Divīzijas čempioni**: 27
** 1927—28, 1928—29, 1929—30, 1930—31, 1932—33, 1934—35, 1937—38, 1970—71, 1971—72, 1973—74, 1975—76, 1976—77, 1977—78, 1978—79, 1982—83, 1983—84, 1989—90, 1990—91, 1992—93, 2001—02, 2003—04, 2008—09, 2010—11, 2011—12, 2013—14, 2019—20, 2022—23

## Spēlētāji

### Pašreizējais sastāvs
*Pēdējoreiz atjaunots 2024. gada 2. maijā.*

#### Vārtsargi
* 1  Džeremijs Sveimens
* 35  Līnuss Ulmarks
* 80  Maikls Dipjetro

#### Aizsargi

* 6  Meisons Lohrei
* 12  Kevins Šatenkērks
* 25  Brendons Karlo
* 27  Hampuss Lindholms
* 28  Dereks Forborts
* 29  Patriks Voterspūns
* 48  Mets Grezliks
* 52  Endrū Pīks
* 73  Čārlijs Makevojs (Kapteiņa palīgs)
*  Ņikita Zadorovs

#### Uzbrucēji
* 11  Trents Frederiks
* 13  Čārlijs Koils
* 18  Pavels Zaha
* 19  Džons Bīčers
* 21  Džeimss van Rīmsdaiks
* 28  Elīass Lindholms
* 39  Morgans Gīkijs
* 43  Dentons Heinens
* 51  Mets Patrā
* 55  Džastins Brazo
* 61  Patriks Marūns
* 70  Jespers Bokvists
* 74  Džeiks Debrasks
* 88  Davids Pastrņāks (Kapteiņa palīgs)
* 94  Jakubs Lauko
(Kapteinis)
### Latvijas hokejisti "Bruins" sastāvā

## Līderi

### Komandas visu laiku rezultatīvākie spēlētāji

### Kluba spēlētāju rekordi
* Visvairāk gūto vārtu sezonā: Fils Espozito, 76 (1970—71)
* Visvairāk rezultatīvo piespēļu sezonā: Bobijs Ors, 102 (1970—71)
* Visvairāk gūto punktu sezonā: Fils Espozito, 152 (1970—71)
* Visvairāk soda minūšu sezonā: Džejs Millers, 304 (1987—88)
* Visvairāk gūto punktu sezonā, starp aizsargiem: Bobijs Ors, 139 (1970—71)
* Visvairāk gūto punktu sezonā, starp debitantiem: Džo Žuno, 102 (1992—93)

### Komandas treneri
2025. gada 5. jūnijā "Bruins" komanda paziņoja par vācu trenera Marko Šturma pieņemšanu darbā kā 30. galveno treneri komandas vēsturē. Šturms spēlēja Bruins komandā no 2005. līdz 2010. gadam un būs pirmais Eiropas izcelsmes galvenais treneris komandas vēsturē.

* Arts Ross (1924—1928)
* Sajs Dennenijs (1928—1929)
* Arts Ross (1929—1934)
* Frenks Patriks (1934—1936)
* Arts Ross (1936—1939)
* Kūnijs Veilands (1939—1941)
* Arts Ross (1941—1945)
* Dits Klepers (1945—1949)
* Žoržs Bušē (1949—1950)
* Lins Patriks (1950—1954)
* Milts Šmits (1954—1961)
* Fils Vatsons (1961—1962)
* Milts Šmits (1962—1966)
* Harijs Sindens (1966—1970)
* Toms Džonsons (1970—1973)
* Beps Gidolēns (1973—1974)
* Dons Čerijs (1974—1979)
* Freds Kreitons (1979—1980)
* Harijs Sindens (1980)
* Gerijs Čīverss (1980—1985)
* Harijs Sindens (1985)
* Bačs Gorings (1985—1986)
* Terijs O'Rīlijs (1986—1989)
* Maiks Milberijs (1989—1991)
* Riks Bouness (1991—1992)
* Braiens Saters (1992—1995)
* Stīvs Kaspers (1995—1997)
* Pets Bērnss (1997—2000)
* Maiks Kīnans (2000—2001)
* Robijs Ftoreks (2001—2003)
* Maiks O'Konels (2003)
* Maiks Salivans (2003—2006)
* Deivs Lūiss (2006—2007)
* Klods Žiljēns (2007—2017)
* Brūss Kesidijs (2007—2022)
* Džims Montgomerijs (2022—2024)
* Džo Sako (2024—2025)
* Marko Šturms (2025—pašlaik)

### Komandas kapteiņi

* Spreigs Kleghorns, 1925—1928
* Laionels Hičmans, 1928—1931
* Džordžs Ouenss, 1931—1932
* Dits Klepers, 1932—1938, 1939—1946
* Konijs Veilands, 1938—1939
* Džons Kroufords, 1946—1950
* Milts Šmits, 1950—1954
* Eds Senfords, 1954—1955
* Fērnijs Flemens, 1955—1961
* Dons Makinijs, 1961—1963
* Leo Boivins, 1963—1966
* Džonijs Buciks, 1966—1967; 1973—1977
* Veins Kešmens, 1977—1983
* Terijs O'Railijs, 1983—1985
* Rejs Burks un Riks Midltons, 1985—1988 (divi kapteiņi)
* Rejs Burks , 1988—2000
* Džeisons Elisons, 2000—2001
* Džo Torntons, 2002—2005
* Zdeno Hāra, 2006—2020
* Patriss Beržerons, 2021—2023
* Breds Maršāns, 2023—2025

## Komandas iepriekšējie logo

Attēls:BostonBruinsLogo27-32.gif|Kluba logo no 1927. līdz 1932. gadam
Attēls:Bostonbruinslogo40s.gif|Kluba logo no 1933. līdz 1948. gadam
Attēls:BOS 50-95.gif|Kluba logo no 1950. līdz 1995. gadam


## Atsauces

## Ārējās saites

*  
* Hockey-Reference profils